Projekt Slovenskej katolíckej charity
Adopcia na diaľku®
Vízia
Našou víziou je svet, v ktorom majú všetky deti prístup ku vzdelaniu.
Poslanie
Našim poslaním je dlhodobá a systematická pomoc chudobným a znevýhodneným deťom.
Hodnoty
Prvoradým záujmom je dobro dieťaťa, jeho bezpečnosť a ochrana
Služba núdznym v duchu Evanjelia
Rešpektovanie ľudskej dôstojnosti každého človeka
Transparentnosť a efektívnosť
Ciele projektu
- Vzdelanie – Pomáhame chudobným deťom získať primerané vzdelanie a zlepšovať ich sociálnu situáciu, aby sa mohli plnohodnotne zaradiť do spoločnosti, v dospelosti získať adekvátnu prácu a uživiť seba i svoju rodinu.
- Rozvoj komunity – Podpora je smerovaná deťom v zázemí ich krajiny a regiónu, na zlepšovanie životných podmienok, aby mohli ostať v krajine, kde sa narodili a v komunite, ktorú poznajú.
- Dlhodobá a systematická pomoc – Finančne zabezpečujeme podporu vzdelávania, výživu a zdravotnú starostlivosť pre chudobné a sociálne znevýhodnené deti počas trvania ich štúdia. Projekt nemá za cieľ riešiť humanitárnu krízu, ale podporou vzdelávania prispievať k zlepšeniu života celej spoločnosti.